section_heading: Sirevi koji su zaslužili nositi znak Izvorno hrvatsko
paragraph_text: Podravec koji proizvodi Dukat d.d. Zagreba je sir koji je nastao kombinacijom proizvodnje sira Trapista i Edamca ali na hrvatski način pri kojem je Sirela u sedamdesetim godinama prošlog stoljeća stvorila polutvrdi sir čija su svojstva blag kiselkast okus koji zrenjem postaje slatkast, mekoća, povezana, elastična smjesa te izrazita žuta boja s ravnomjerno raspoređenim pravilnim rupicama. Podravec se proizvodi u obliku bloka, mase cca 2,7 kg, koji je vakuumski zapakiran u plastičnu vrećicu s prepoznatljivom crvenom bojom i nema kore. Na isti način pakiran je i po cca 800 g, 400 g i 250 g. Po proizvedenim količinama ovo je vodeći sir Sireline sirane.